3.

L-Anness IV tal-Linja ta’ Gwida BĊE/2007/2 huwa emendat kif ġej: (1) Fil-paragrafu 1, jiżdiedu d-definizzjonijiet li ġejjin: “— ‘cross-system settlement’ tfisser is-settlement f’ħin reali ta’ struzzjonijiet ta’ debitu li taħthom isiru l-ħlasijiet minn bank tas-settlement ta’ AS wieħed bl-użu ta’ proċedura ta’ settlement 6 lil bank tas-settlement ta’ AS ieħor bl-użu ta’ proċedura ta’ settlement 6; — ‘Static Data (Management) Module’ tfisser il-modulu SSP fejn data statiċi jinġabru u jiġu rrikordjati.” (2) Jiżdied il-paragrafu 3(7) li ġej: “(7) L-ASCBs għandhom jiżguraw li l-ASs li magħhom għandhom arranġamenti bilaterali jipprovdu l-isem u l-BIC tal-AS li bihom fiħsiebhom jeżegwixxu cross-system settlement u d-data minn meta l-cross-system settlement b’AS partikolari għandu jibda jew jispiċċa. Din l-informazzjoni għandha tiġi rrekordjata fl-iStatic Data (Management) Module.” (3) Il-paragrafu 4(3) jinbidel b’dan li ġej: “(3) Struzzjoni ta’ ħlas għandha titqies li ġiet aċċettata jekk: (a) l-istruzzjoni ta’ ħlas tikkonforma mar-regoli stabbiliti mill-provditur tas-servizz tan-netwerk; (b) l-istruzzjoni ta’ ħlas tikkonforma mar-regoli u l-kundizzjonijiet tal-ifformattjar tas-sistema komponenti tat-TARGET2 tal-ASCB; (c) il-bank tas-settlement huwa fil-lista ta’ banek ta’ settlement imsemmijin fil-paragrafu 3(1); (d) fil-każ ta’ cross-system settlement, l-AS rilevanti huwa fil-lista ta’ ASs li bihom jista’ jiġi eżegwit il-cross-system settlement; (e) fil-każ li l-parteċipazzjoni tal-bank tas-settlement fit-TARGET2 ġie sospiż, ikun inkiseb il-kunsens espliċitu tal-SCB tal-bank tas-settlement sospiż.” (4) Il-paragrafu 6(1)(f) jinbidel b’dan li ġej: “(f) Proċedura ta’ settlement 6 (likwidità ddedikata u cross-system settlement).” (5) Il-paragrafu 8(5) jinbidel b’dan li ġej: “(5) Meta ASCB joffri proċedura ta’ settlement 6 għal mudelli interfaced, l-SCBs għandhom jiftħu subkont wieħed jew iżjed fis-sistemi ta’ komponent TARGET2 għall-banek ta’ settlement, li jiġi użat għal-likwidità ddedikata u, jekk ikun rilevanti, għall-cross-system settlement. Is-subkontijiet għandhom jiġu identifikati bil-BIC tal-kont PM li miegħu għandhom x’jaqsmu, flimkien ma’ numru ta’ kont li huwa speċifiku għas-subkont rilevanti. In-numru tal-kont huwa kompost mill-kodiċi tal-pajjiż flimkien ma’ mhux aktar minn 32 karattru (jiddependi fuq l-istruttura tal-kont bankarju nazzjonali rilevanti).” (6) Il-paragrafu 14 jinbidel b’dan li ġej: “14. Proċedura ta’ settlement 6 - Likwidità ddedikata u cross-system settlement (1) Il-proċedura ta’ settlement 6 tista’ tintuża kemm għall-mudell interfaced u dak integrat, kif deskritt fis-subparagrafi 4 sa 13 u 14 sa 18 hawn isfel, rispettivament. Fil-każ tal-mudell integrat, l-AS rilevanti għandu juża kont mera biex jiġbor il-likwidità meħtieġa mwarrba mill-banek tiegħu tas-settlement. Fil-każ tal-mudell interfaced, il-bank tas-settlement għandu jiftaħ mill-anqas subkont wieħed dwar AS speċifiku. (2) Jekk jitolbu hekk, il-banek tas-settlement għandhom jiġu nnotifikati pemezz ta’ messaġġ SWIFT MT 900 jew MT 910 bl-ikkreditar jew l-iddebitar tal-kontijiet PM tagħhom u, jekk japplika, tas-subkontijiet tagħhom. (3) Meta joffru cross-system settlement taħt il-proċedura ta’ settlement 6, l-ASCBs u l-SCBs għandhom jappoġġaw ħlasijiet cross-system settlement, jekk jinbdew mill-ASs rilevanti. AS jista’ jibda cross-system settlement biss matul iċ-ċiklu tal-ipproċessar tiegħu, u l-proċedura ta’ settlement 6 għandha tkun qed taħdem fl-AS li jirċievi l-istruzzjoni ta’ ħlas. Cross-system settlement għandha tiġi offruta kemm għall-ipproċessar bin-nhar u bil-lejl taħt il-proċedura ta’ settlement 6. Il-possibbiltà li tiġi eżegwita cross-system settlement bejn żewġ ASs individwali għandha tiġi rrikordjata fl-iStatic Data (Management) Module. (A) Mudell interfaced (4) Meta joffru l-proċedura ta’ settlement 6, l-ASCBs u l-SCBs għandhom jappoġġjaw is-settlement ta’ bilanċi ta’ kontanti bilaterali u/jew multilaterali ta’ tranżazzjonijiet AS billi: (a) jippermettu li bank tas-settlement jiffinanzja minn qabel l-obbligu tas-settlement prospettiv tiegħu permezz ta’ trasferimenti ta’ likwidità mill-kont PM tiegħu għal ġewwa s-subkont tiegħu (minn issa 'l quddiem ‘likwidità ddedikata’) qabel l-ipproċessar AS; u (b) l-istruzzjonijiet ta’ ħlas tal-AS jiġu settled wara li jitlesta l-ipproċessar AS: fir-rigward tal-banek tas-settlement qasir billi s-subkontijiet tagħhom jiġu ddebitati (fil-limiti tal-fondi pprovduti f’dak il-kont) u billi jiġi kkreditat il-kont tekniku tal-AS, u fir-rigward tal-banek tas-settlement twal billi jiġu kkreditati s-subkontijiet tagħhom u jiġi ddebitat il-kont tekniku tal-AS. (5) Meta joffru l-proċedura ta’ settlement 6: (a) l-SCBs għandhom jiftħu mill-anqas subkont wieħed fir-rigward ta’ AS wieħed għal kull bank tas-settlement; u (b) l-ASCB għandu jiftaħ kont tekniku għall-AS biex: (i) jiġu kkreditati fondi miġbura mis-subkontijiet tal-banek tas-settlement qasir; u (ii) jiġu ddebitati fondi meta jsiru krediti fis-subkontijiet iddedikati tal-banek tas-settlement twal. (6) Il-proċedura ta’ settlement 6 għandha tkun offruta kemm għal ipproċessar ta’ bi nhar u operazzjonijiet ta’ bil-lejl tal-ASs. Fil-każ tal-aħħar, il-jum ġdid tan-negozju għandu jibda minnufih malli jiġu sodisfatti l-obbligi tar-riżervi minimi; kull debitu jew kreditu magħmul fil-kontijiet rilevanti wara għandhom jitqiesu għall-valur tal-jum ġdid tan-negozju. (7) Fil-proċedura ta’ settlement 6 u fir-rigward tad-dedikazzjoni tal-likwidità, l-ASCBs u l-SCBs għandhom joffru t-tipi li ġejjin ta’ servizz ta’ trasferiment ta’ likwidità fil- u mis-subkont: (a) standing orders li banek tas-settlement jistgħu jibagħtu jew jimmodifikaw f’kull ħin matul jum tan-negozju permezz tal-ICM (meta jkun disponibbli). Standing orders mibgħuta wara li jintbagħat messaġġ ta’ ‘bidu-ta’-proċedura’ f’jum ta’ negozju partikolari għandhom ikunu validi biss għall-jum tan-negozju li jmiss. Jekk ikun hemm diversi standing orders biex jikkreditaw subkontijiet differenti, dawn għandhom jiġu settled fl-ordni skont l-ammont tagħhom, jibdew bl-ogħla. Matul l-operazzjonijiet ta’ bil-lejl ta’ AS, jekk ikun hemm standing orders li għalihom ma jkunx hemm fondi biżżejjed fil-kont PM, dawk l-ordnijiet għandhom jiġu settled wara tnaqqis pro-rata tal-ordnijiet kollha; (b) ordnijiet kurrenti, li jistgħu jintbagħtu biss jew minn bank tas-settlement (permezz tal-ICM) jew tal-AS rilevanti permezz ta’ messaġġ XML matul it-tħaddim tal-proċedura ta’ settlement 6 (identifikata bl-intervall ta’ bejn il-messaġġ ta’ ‘bidu-ta’-proċedura’ sa dak ta’ ‘tmien-ta’-proċedura’) u li jiġu settled biss sakemm iċ-ċiklu tal-ipproċessar AS ma jkunx għadu beda. Jekk l-AS jibgħat ordni kurrenti li għaliha ma jkunx hemm fondi biżżejjed fil-kont PM, din l-ordni għandha tiġi settled parzjalment; (c) ordnijiet SWIFT li jmorru permezz ta’ messaġġ MT 202 li jistgħu jintbagħtu biss waqt it-tħaddim ta’ proċedura ta’ settlement 6 u matul l-ipproċessar ta’ bi nhar biss. Dawn l-ordnijiet għandhom jiġu settled minnufih. Fil-każ ta’ ċiklu li jkun qed jaħdem, dan għandu jsir mingħajr ma jiġi nnotifikat l-AS. (8) Il-proċedura ta’ settlement 6 għandha tibda permezz ta’ messaġġ ta’ ‘bidu-ta’- proċedura’ u tispiċċa permezz ta’ messaġġ ta’ ‘tmiem-ta’-proċedura’, biż-żewġ messaġġi jintbagħtu mill-AS. Iżda, għall-operazzjonijiet ta’ bil-lejl tas-sistema anċillari, il-messaġġ ta’ ‘bidu-ta’-proċedura’ jintbagħat mill-ASCB. Messaġġi ta’ ‘bidu-ta’-proċedura’ għandhom jibdew is-settlement ta’ standing orders għat-trasferiment ta’ likwidità fis-subkontijiet. Il-messaġġ ta’ ‘tmiem-ta’-proċedura’ iwassal għal trasferiment mill-ġdid awtomatiku ta’ likwidità mis-subkont għall-kont PM. (9) Fil-proċedura ta’ settlement 6, il-likwidità ddedikata fis-subkontijiet għandha tiġi ffriżata sakemm iċ-ċiklu tal-ipproċessar AS ikun qed jaħdem (li jibda b’messaġġ ta’ ‘bidu-ta’-ċiklu’ u jispiċċa b’messaġġ ta’ ‘tmiem-ta’-ċiklu’, it-tnejn li huma jintbagħtu mill-AS) u rrilaxxata wara. Il-bilanċ iffriżat jista’ jinbidel matul iċ-ċiklu tal-ipproċessar bħala riżultat ta’ ħlasijiet cross-system settlement. (10) F’kull ċiklu tal-ipproċessar AS, l-istruzzjonijiet ta’ ħlas għandhom jiġu settled mil-likwidità ddedikata fejn bħala regola għandu jintuża l-Algoritmu 5 (kif imsemmi fl-Appendiċi I tal-Anness II). (11) F’kull ċiklu tal-ipproċessar AS, il-likwidità ddedikata ta’ bank tas-settlement tista’ tiżdied permezz tal-ikkreditar ta’ ċerti ħlasijiet dovuti minn ħaddieħor (incoming) direttament fis-subkontijiet tiegħu, jiġifieri kupuni u ħlasijiet ta’ fidi. F’dawn il-każijiet, il-likwidità l-ewwel għandha tiġi kkreditata fil-kont tekniku, imbagħad iddebitata minn dan il-kont qabel ma l-likwidità tiġi kkreditata fis-subkont (jew fil-kont PM). (12) Cross-system settlement bejn żewġ ASs li jkunu interfaced jista’ jinbeda biss minn AS (jew l-ASCB tiegħu għan-nom tiegħu) li s-subkont tal-parteċipant jiġi ddebitat. L-istruzzjoni għall-ħlas tiġi settled bl-iddebitjar tal-ammont indikat fl-istruzzjoni ta’ ħlas mis-subkont ta’ parteċipant tal-AS li jibda l-istruzzjoni ta’ ħlas u l-kkreditjar tas-subkont ta’ parteċipant ta’ AS ieħor. L-AS li jibda l-istruzzjoni tal-ħlas u l-AS l-oħrajn għandhom jiġu nnotifikati meta jispiċċa s-settlement. (13) Cross-system settlement minn AS bl-użu ta’ mudell interfaced lil AS bl-użu ta’ mudell integrat jista’ jinbeda mill-AS bl-użu ta’ mudell interfaced (jew l-ASCB tiegħu f’ismu). L-istruzzjoni għall-ħlas tiġi settled bl-iddebitjar tal-ammont indikat fl-istruzzjoni ta’ ħlas mis-subkont ta’ parteċipant tal-AS bl-użu ta’ mudell interfaced u jiġi kkreditat il-kont mera użat mill-AS bl-użu ta’ mudell integrat. Il-ħlas ma jistax jinbeda mill-AS bl-użu ta’ mudell integrat li l-kont mera tiegħu ser jiġi kkreditat. L-AS li jibda l-istruzzjoni tal-ħlas u l-AS l-oħrajn għandhom jiġu nnotifikati meta jispiċċa s-settlement. (B) Mudell integrat (14) Meta joffru l-proċedura ta’ settlement 6 għall-mudelli integrati, il-ASCBs jew il-SCBs għandhom jappoġġjaw dak is-settlement. Fil-każ li tintuża l-proċedura ta’ settlement 6 għall-mudell integrat tal-ipproċessar ta’ bi nhar, tiġi offruta biss funzjonalità limitata. (15) Fil-proċedura ta’ settlement 6 u fir-rigward tal-mudell integrat, l-ASCBs u l-SCBs għandhom joffru t-tipi li ġejjin ta’ servizz ta’ trasferiment ta’ likwidità f’kont mera: (a) standing orders (għal ipproċessar ta’ bi nhar u operazzjonijiet ta’ bil-lejl tal-AS), li l-banek tas-settlement jistgħu jibagħtu jew jimmodifikaw f’kull ħin matul jum tan-negozju permezz tal-ICM (meta jkun disponibbli). Standing orders mibgħuta wara li jintbagħat messaġġ ta’ ‘bidu-ta’-proċedura’ f’jum ta’ negozju partikolari għandhom ikunu validi biss għall-jum tan-negozju li jmiss. Jekk ikun hemm diversi standing orders biex jikkreditaw subkontijiet differenti, dawn għandhom jiġu settled fl-ordni skont l-ammont tagħhom, jibdew bl-ogħla. Jekk standing order għall-ipproċessar ta’ bi nhar mhix koperta, din tinċaħad. Matul l-operazzjonijiet ta’ bil-lejl ta’ AS, jekk ikun hemm standing orders li għalihom ma jkunx hemm fondi biżżejjed fil-kont PM, dawk l-ordnijiet għandhom jiġu settled wara tnaqqis pro-rata tal-ordnijiet kollha; (b) ordnijiet kurrenti, li jistgħu jintbagħtu biss jew minn bank tas-settlement (permezz tal-ICM) jew tal-AS rilevanti permezz ta’ messaġġ XML matul it-tħaddim tal-proċedura ta’ settlement 6 (identifikata bl-intervall ta’ bejn il-messaġġ ta’ ‘bidu-ta’-proċedura’ sa dak ta’ ‘tmien-ta’-proċedura’) u li jiġu settled biss sakemm iċ-ċiklu tal-ipproċessar AS ma jkunx għadu beda. Jekk l-AS jibgħat ordni kurrenti li għaliha ma jkunx hemm fondi biżżejjed fil-kont PM, din l-ordni għandha tiġi settled parzjalment; (c) ordnijiet SWIFT li jmorru permezz ta’ messaġġ MT 202 li jistgħu jintbagħtu biss waqt l-ipproċessar ta’ bi nhar biss. Dawn l-ordnijiet għandhom jiġu settled minnufih. (16) Ir-regoli rigward il-messaġġi ta’ ‘bidu-ta’-proċedura’ u ‘tmiem-ta’-proċedura’, kif ukoll rigward il-bidu u t-tmiem taċ-ċiklu għall-mudell interfaced, għandhom japplikaw mutatis mutandis. (17) Cross-system settlement bejn żewġ ASs li jużaw mudell integrat jista’ jinbeda biss minn AS (jew l-ASCB tieghu f’ismu) li l-kont mera tiegħu jigi ddebitat. L-istruzzjoni għall-ħlas tiġi settled bl-iddebitjar tal-ammont indikat fl-istruzzjoni ta’ ħlas mill-kont mera użat mill-AS li jibda l-istruzzjoni ta’ ħlas u l-ikkreditjar tal-kont mera użat minn AS ieħor. L-istruzzjoni ta’ ħlas ma tistax tinbeda minn AS li l-kont mera tiegħu ser jiġi kkreditat. L-AS li jibda l-istruzzjoni tal-ħlas u l-AS l-oħrajn għandhom jiġu nnotifikati meta jispiċċa s-settlement. (18) Cross-system settlement minn AS bl-uzu ta’ mudell interfaced lil AS bl-użu ta’ mudell interfaced jista’ jinbeda mill-AS bl-użu ta’ mudell interfaced (jew l-ASCB tiegħu għan-nom tiegħu). L-istruzzjoni għall-ħlas tiġi settled bl-iddebitjar tal-ammont indikat fl-istruzzjoni ta’ ħlas minn kont mera użat mill-AS bl-użu ta’ mudell integrat u jiġi kkreditat is-subkont ta’ parteċipant ta’ AS ieħor. L-istruzzjoni tal-ħlas ma tistax tinbeda mill-AS bl-użu ta’ mudell interfaced li s-subkont tal-parteċipant tiegħu jiġi kkreditat. L-AS li jibda l-istruzzjoni tal-ħlas u l-AS l-oħrajn għandhom jiġu nnotifikati meta jispiċċa s-settlement.”